**Исатай Әбдікәрімұлы Әбдікәрімов** (15 мамыр 1923 жыл Түркістан генерал-губернаторлығы, Сырдария облысы, Өзгент (қазіргі Қызылорда облысы Жаңақорған ауданының Өзгент ауылы — 7 сәуір 2011 жыл Алматы) — Қазақ КСР Жоғарғы Кеңесі Төралқасының төрағасы (1978—79 жылдар), Қызылорда облыстық партия комитетінің бірінші хатшысы (1972—78 жылдар), Социалистік еңбек ері (1971).

Өмірбаяны
---------

Қожа руынан шыққан.

1952 жылы Қызылордадағы В.Н.Гоголь атындағы педагогикалық институтын, 1954 жылы КОКП Орталық комитетінің Жоғары партия мектебін, 1962 жылы Қызылорда гидротехникумын бітірген. 1935-1940 жылдары ауылшаруашылық техникумында, ауылшаруашылығы институтында оқыды. 

Исатай Әбдікәрімов өзінің еңбек жолын 1940 жылы Жаңақорған аудандық «Екпінді» газеті редакциясының әдеби қызметкері болып бастады. 1941-1945 жылдары Ұлы Отан соғысына қатысты. Гвардиялық полк командирі, атқыштар бригадасының командирі болды. 1946-1948 жылдары Жаңақорған аудандық комсомол комитетінің екінші хатшысы, Қармақшы аудандық комсомол комитетінің бірінші хатшысы болып қызмет істеді. 1949 жылдан бастап облыстық партия комитетінің аппаратында нұсқаушы, сектор меңгерушісі, облыстық комсомол комитетінің 1-хатшысы қызметтерін атқарды. 1953-1955 жылдары облыстық ауыл шаруашылығы басқармасы бастығының орынбасары, облыстық Кеңесі атқару комитетінің хатшысы болды. 1955 жылдан Шиелі аудандық партия комитетінің бірінші хатшысы, Қармақшы өндірістік басқармасы партия комитетінің хатшысы, Жалағаш аудандық партия комитетінің бірінші хатшысы қызметтерін ақарды. 1972-1978 жылдары Қызылорда облыстық партия комитетінің бірінші хатшысы болды. 1978-1979 жылдары Қазақ ССР Жоғарғы Кеңесі Президумының Төрағасы болды.

Исатай Әбдікәрімов КОКП ХХІҮ съезінің делегаты, КСРО Жоғарғы Кеңесінің депутаты болып сайланды. Социалистік Еңбек Ері атағына ие болды, екі рет Ленин орденімен, Октябрь революциясы, Құрмет белгісі ордендерімен және КСРО медальдарымен марапатталды. Оның 1993 жылы «Көп екен көргенімнен көрмегенім» деген кітабы жарық көрді. Жаңақорған ауданының «ХХ ғасыр Адамы» құрметті атағына ие болды. Қызылорда қаласындағы аграрлық техникалық колледж қайраткер есімімен аталады. Исатай Әбдікәрімов 2001 жылы 7 сәуірде дүниеден өтті. Ол туралы «Дүниеден ғажайып бір жан өтті» атты естеліктер кітабы (2002 ж.) шықты.

Дереккөздер
-----------

1. ↑  Возглавить Кызылординскую область проще уроженцу Китая, чем местному алшыну (ru-RU).
2. ↑  ӘБДІКӘРІМОВ ИСАТАЙ


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Бұл үлгіні қарау Бұл үлгіні талқылау Бұл үлгіні өңдеу1917 жылдан бастап болған Қазақстанның Мемлекет басшылары |
| --- |
|  |
| Алаш автономиясы байрағы **Алаш автономиясының (1917—1920)**  Уақытша Халық Кеңесі (Алаш Орда) төрағасы: | 
Әлихан Бөкейханов |
|  |
| РКФСР байрағы **Қырғыз (Қазақ) өлкесінің (1919—1920)** төңкеріс комитеті төрағасы: | 
Станислав Пестковский •  Виктор Радус-Зенькович • Әбдірахман Әйтиев |
|  |
| РКФСР байрағы **Қырғыз (Қазақ) АКСР (1920—1925)** Орталық Атқару Комитеті төрағасы: | 
Сейтқали Меңдешев • Жалау Мыңбаев |
|  |
| Қазақ АКСР байрағы **Қазақ АКСР (1925—1938)** Орталық Атқару Комитеті төрағасы: | 
Жалау Мыңбаев • Елтай Ерназаров • Ұзақбай Құлымбетов |
|  |
| Қазақ КСР байрағы **Қазақ КСР (1936—1938)** Орталық Атқару Комитеті төрағасы | 
Ұзақбай Құлымбетов • Исмаил Салвафека • Әліби Жангелдин • Нұрбапа Өмірзақов |
|  |
| Қазақ КСР байрағы **Қазақ КСР (1938)**Жоғарғы Кеңес төрағасы: | 
Сәлкен Дәуленов |
|  |
| Қазақ КСР байрағы **Қазақ КСР (1938—1990)**Жоғарғы Кеңесі Төралқасының төрағасы: | 
Әбдісәмет Қазақбаев • Даниал Керімбаев • Нұртас Ондасынов • Жұмабек Тәшенов • Фазыл Кәрібжанов • Исағали Шәріпов • Сабыр Ниязбеков • Исатай Әбдікәрімов • Саттар Имашев • Бәйкен Әшімов • Саламат Мұқашев • Зақаш Камалиденов • Мақтай Сағдиев |
|  |
| Қазақ КСР байрағы **Қазақ КСР (1990)** Жоғарғы Кеңес төрағасы: | 
Нұрсұлтан Назарбаев |
|  |
| Қазақ КСР байрағы **Қазақ КСР (1990—1991)**президенті: | 
Нұрсұлтан Назарбаев |
|  |
| Қазақстан байрағы **Қазақстан Республикасы (1991 бері)** президенті: | 
Нұрсұлтан Назарбаев • Қасым-Жомарт Тоқаев |

 |